Zille verdedig geheime SAID-eenheid – praag.co.za — 20 jaar jonk!
Zille verdedig geheime SAID-eenheid
Die Presidensie het ten sterkste beswaar gemaak teen bewerings van die DA-leier, Helen Zille oor die president se verbintenis met die inkomstediens.
Zille het president Jacob Zuma verbind met die skorsings van amptenare van die Suid-Afrikaanse Inkomstediens.
Volgens die Presidensie is haar pogings om die president daarmee te verbind, moedswillig. Klaarblyklik wil sommige koerante Zuma ook by die saak insleep.
Die Presidensie sê die president is nie gemoeid met enige van die bewerings wat teen die geskorste lede gemaak word nie.
Zille het in haar jongste nuusbrief gesê Zuma is “dalk” besig om die SAID oor te neem om homself en die ANC teen die betaling van belasting te beskerm.
Sy sê die huidige konflik in die diens het ontstaan nadat Zuma Tom Moyane in September as die nuwe kommissaris aangestel het.
Moyane het vroeër vandeesmaand die adjunk-kommissaris Ivan Pillay en die hoof van strategie, Peter Richer afgedank.
Onder die leiding van dié twee figure, het hulle glo toegelaat dat SAID afgepers word om R3 miljoen te betaal om stil te bly oor die geheime intelligensie-eenheid wat Zuma se private huis in Forest Town, Johannesburg dopgehou het en meeluistertoestelle geplant het.
Sulke optrede is onwettig want dit oortree die Nasionale Strategiese Intelligensie Wet wat bepaal dat alleen Suid-Afrika se weermag, polisie en intelligensie-strukture geheime intelligensie mag insamel.
Die spioen, bekend as “Skollie”, wie se regte naam aan die Sunday Times bekend is, was die hoof van SAID se koverte Spesiale Projekte Eenheid, later hernoem na die National Research Group.
Zille het die bestaan van die geheime eenheid in die Inkomstediens verdedig en gesê dit het duidelik geword dat Zuma nie wil hê die diens moet ondersoek instel na sy belastingsake nie.
Skrywer praagGepubliseer op 17 Desember 2014 Kategorieë Nuus, Suider-AfrikaSleutelwoord Inkomstediens, intelligensie-strukture, polisie, said, weermag, Zille, Zuma
Vorige Vorige artikel: Becker van Waterkloof-vier uit op parool
Volgende Volgende artikel: Albert Schweitzer, die groot wit toordokter